Навучэнцы сярэдняй школы №3 г. Іванава атрымалі паштоўкі ад сваіх “калег” з сямі школ – з Беларусі, Расіі, Канады, ЗША і Тайваня – у рамках міжнароднага праекта “Holiday Card Exchange”. Сутнасць праекта заключаецца ў абмене навагоднімі паштоўкамі, пры гэтым дзеці таксама атрымліваюць магчымасць пазнаёміцца і наладзіць кантакт з аднагодкамі з усяго свету, даведацца шмат цікавага пра традыцыі іншых народаў, дадаткова папрацаваць над англійскай мовай і, безумоўна, прадэманстраваць свой талент па падрыхтоўцы паштоўкі.